Moet ek dit oorweeg om as vryskut te werk? - Solidariteit Wêreld LoopbaanSolidariteit Wêreld Loopbaan
Tuis › Artikels › Moet ek dit oorweeg om as vryskut te werk?
Om as vryskut te werk, hou verskeie voordele in, soos buigsame werkure en om jou eie baas te wees, maar ook verskeie nadele soos ʼn verlies aan inkomste wanneer jy nie werk het nie.
Wanneer jy besluit om jou werk te bedank en as vryskut te werk, is daar verskeie voor- en nadele wat in gedagte gehou moet word aangesien die besluit verreikende gevolge kan inhou, positief én negatief.
Van die voordele van vryskutwerk:
Jy is die baas
Dit beteken jy hoef nie meer aan enigiemand rekenskap te gee behalwe aan jouself en jou kliënte nie. Jy is in beheer en die besluitneming lê nou by jou.
Een van die grootste voordele van vryskutwerk is dat jy jou eie ure kan kies. Jy kies wanneer jy wil werk en dit beteken jy kan die tyd van die dag wanneer jy gewoonlik op jou produktiefste is, al is dit rondom middernag, behoorlik gebruik om werk gedoen te kry.
Beheer oor watter werk jy doen en vir wie
Wanneer jy vir jouself werk, is jy in die posisie om te kies saam met wie jy werk en watter werk jy bereid is om te doen.
Werk van enige plek af
Wanneer jy as vryskut werk, is jy ook dikwels in die posisie om van enige plek af te werk. Jy kan jou toerusting saam met jou neem, wat beteken jy kan dalk die helfte van die dag in ʼn koffiewinkel gaan sit en werk en die res van die dag by die huis.
Jy maak die wins
Jy kan self besluit watter bedrag jy vir ʼn projek wil vra en die geld wat jy daaruit maak is joune om te hou.
Van die nadele van vryskutwerk:
Dit kan eensaam raak om alleen van die huis af te werk aangesien daar nie direkte interaksie met ander mense is nie.
Wanneer jy vir jouself werk, gaan jy nie meer werkgewervoordele soos betaalde verlof, siekteverlof en pensioenvoordele hê nie.
Werklading en inkomste kan wissel
As ʼn vryskut gaan daar tye wees wanneer jy erg besig is en tye wanneer daar nie so baie werk gaan wees nie. Dit beteken jou inkomste gaan moontlik van maand tot maand wissel en dit kan tot finansiële uitdagings lei.
As jy vir jouself werk, is daar niemand anders om verantwoordbaar te hou as jy self nie. Jy moet dus hoogs gemotiveerd en gedissiplineerd wees.
As jy as vryskut werk, gaan jy ook self jou administrasie moet hanteer. Dit beteken jy gaan self fakture moet uitmaak, moet boekhou, en self jou dagboek en finansies moet bestuur.
The Balance Careers: https://www.thebalancecareers.com/disadvantages-of-freelancing-2164223